Mõrv Idaekspressis

"Mõrv Idaekspressis" (ka "Kes tappis ameeriklase?") on Agatha Christie 1934. aastal avaldatud kriminaalromaan, milles astub üles Hercule Poirot.

1935. aasta talvel alustab Süüriast naasnud Poirot İstanbulist teekonda Idaekspressiga (Orient Express) koju. Pärast Belgradi jääb rong mägede vahel lumevangi. Selle seisaku ajal tapetakse suurärimees Ratchett. Mõrva lahendamisel on detektiivil abiks monsieur Bouc.

Teose kirjutamist alustas Christie Süürias Aleppo linna hotellis Barons. Tänapäeval hoitakse seda legendi toa nr 203 kohta kõrgelt au sees.

1995. aastal avaldatud edetabeli "The Top 100 Mystery Novels of All Time Selected" (Mystery Writers of America) asub raamat 41. kohal.

Tegelased 
 Mõrva uurijad
 Hercule Poirot
 Monsieur Bouc – Belgia kodanik, rahvusvahelise magamisvagunite kompanii direktor
 Dr. Stavros Constantine – arst
 Ohver
 Samuel Edward Ratchett (Cassetti) – Ameerika Ühendriikide kodanik
 Kahtlusalused.
 Hector Willard MacQueen – Ameerika Ühendriikide kodanik
 Edward Henry Masterman – Suurbritannia kodanik
 Pierre Michel – Prantsusmaa kodanik, vagunisaatja
 Mary Hermione Debenham – Suurbritannia kodanik
 Kolonel Arbuthnot – Suurbritannia kodanik
 Vürstinna Natalia Dragomirova – Prantsusmaa naturaliseerunud kodanik
 Hildegarde Schmidt – Saksamaa kodanik, vürstinna teenija
 Krahv Rudolph Andrenyi – Ungari kodanik, diplomaatiline pass
 Krahvinna Helena Andrenyi – krahvi abikaasa
 Greta Ohlsson – Rootsi kodanik
 Mrs. Caroline Martha Hubbard – Ameerika Ühendriikide kodanik
 Antonio Foscarelli – Ameerika Ühendriikide kodanik
 Cyrus Bethman Hardman – Ameerika Ühendriikide kodanik

Reisijate asetus 
Poirot' koostatud İstanbuli–Trieste–Calais' rongi vaguni plaan.

Eestikeelsed väljaanded 
 1938. "Kes tappis ameeriklase?" Kirjastus Turist. 200-leheküljeline taskuformaadis ja pehmes köites. Inglise keelest tõlkinud Eliisabet Envere.
 1994. Kirjastus Eesti Raamat. 150-leheküljeline tavaformaadis ja pehmes köites. Inglise keelest tõlkinud Ralf Toming.
 2007. Kirjastus Mediasat Group, sarjas Eesti Päevalehe romaaniklassika nr. 31. 181-leheküljeline tavaformaadis ja kõvas köites. Inglise keelest tõlkinud Ralf Toming
 2009. Kogumikus Hercule Poirot: meisterlikud mõrvad (lisaks "Roger Ackroydi mõrvamine" ja "Mõrv üürikorteris"); kirjastus Varrak.

Viited

Artiklid 
 Peeter Olesk. Romaaniülikool: Agatha Christie "Mõrv Idaekspressis" Eesti Päevaleht, 12. oktoober 2007

Välislingid 
 Murder on the Orient Express. Stories. Agatha Christie koduleht.
 Mõrv Idaekspressis. Raamatumaailm

Agatha Christie teosed
Hercule Poirot' raamatud 
Inglise romaanid
1934. aasta kirjandusteosed

bg:Убийство в Ориент Експрес
ca:Assassinat a l'Orient Express (pel·lícula)
ja:オリエント急行殺人事件 (1974年の映画)
no:Mord på Orientekspressen (film)